Tatoeba sentences — language code: yue
智能係一個好普遍化嘅心智能力，包含咗做推理、計劃、解難、抽象思考、理解複雜嘅諗法、快速噉學習同埋由經驗學習嘅能力。智能唔淨只係書本上嘅學習、狹窄嘅學業能力、或者做試卷嗰陣嘅醒目，而係反映一個更廣同深入嘅了解我哋周圍環境嘅能力－「理解」、「明辨」啲嘢、或者「諗到」要做啲乜。
一個個體感知同推斷資訊、將呢啲資訊儲起同化為知識、並且用知識適應環境嘅能力。
智商測試就係指一啲按嚴格標準設計、可以用嚟量度智能嘅心理測驗，而一個個體做呢啲測試攞到、反映佢智能嘅數值就係廣義上嘅智商。
於是有廿世紀嘅心理學家提出，一個人腦（認知功能發生嘅主要場所）會具有一個所謂嘅一般智能因素，呢個因素獨力噉主宰住個人腦喺認知能力上嘅普遍表現。
打後嘅心理學家做咗一大輪嘅心理測量研究，量度人類受試者喺唔同認知作業上嘅表現，知道每位受試者喺每件作業上嘅分數，並且對攞到嘅數據做因素分析等嘅統計分析。
結果發現，人與人之間嘅唔同認知能力差異平均大約有成 40 至 50% 嘅都係源自一般智能因素上嘅差異嘅。
呢柞研究確立咗一個諗法－人腦當中的確有某個因素，係能夠單獨噉反映個人「有幾聰明」嘅，而對智能有興趣嘅心理學家自然開始著手研究一般智能因素。
三層智能理論－智能分三層：個理論建基於因素分析研究；研究者實際攞咗啲數據返嚟，用呢啲數據建立因素統計模型，主張一個三層嘅模型。
响呢個理論下，音樂感、空間智能（包括空間視像智能）、言語智能、理性、動作技能、情緒智能、社交智能... 等嘅能力都係成日俾人視為多元智能嘅一部份。
設計智商測試嘅過程通常都會用智能理論做起始點，俾研究者用嚟決定「個測試要用咩題目」等嘅嘢。
另一方面，又有另一位研究者阿 B 做咗份噉嘅研究，都係 50 條題目，但啲題目同阿 A 嘅唔同，然後又有研究者阿 C 做咗份噉嘅研究，但佢份研究係用咗 100 條題目。噉問題嚟喇－到底佢哋要點樣比較佢哋啲數據呢？阿 A 話佢啲受試者平均得分係 40.5 分，阿 B 話佢啲受試者平均得分係 30.9 分，阿 C 話佢啲受試者平均得分係 67.1 分，不過因為佢哋根本冇共同嘅計量單位，就噉比較啲數值係冇意義嘅。
相對於『整呢個測試嗰陣，啲受試者嘅平均值』，呢個人响智能上嘅表現有幾高？
相對於『整呢個測試嗰陣，啲同年齡受試者嘅平均值』，呢個人响智能上嘅表現有幾高？
下圖係一條反映智商分佈嘅鐘形曲線：X 軸表示智商值，Y 軸表示一個值出現得有幾密；實證研究顯示喺人類當中，出現得最密嘅智商值係平均嘅 100 分，得大約 2.5% 嘅人係智商去到 130 分（比平均高 2 個 SD 咁多）或以上，呢啲人就係所謂嘅資優。
里墳氏標準推理測驗可以話係最出名嘅智商測試：呢隻測試會有 60 條題目，易嘅行先難嘅行後，最大嘅特徵係唔使靠語言，淨係要求受試者對啲圖形嘅規律作出推理－好似以下呢條題目噉，個測試要受試者觀察吓已知嗰啲圖形嘅規律，用條規律判斷個空格入面嘅圖形會係點嘅樣－由第一行同第二行睇得出，每個橫行都係「同一個形狀，個形狀分四橛，其中一橛黑色其餘嘅白色，由最左到最右會見到黑色嗰橛嘅位置順時針噉轉」；一般認為，一個人智能愈高，佢就愈能夠搵出現象背後嘅規律，所以理應會愈能夠正確噉答呢個測驗嗰啲問題。
一般認為，里墳氏測驗係個好優良嘅智商測試－個測試唔靠語言，所以唔使憂翻譯或者文化差異嘅問題，而且個測試唔使咩知識都可以答到，更加啱嗮攞嚟量度流動智能（純粹係做推理同諗嘢、唔靠背景知識嘅智能）。
除咗里墳氏測驗之外，廿一世紀初嘅心理學界仲有好幾款唔同嘅智商測試－出名嘅有史丹福-比奈智力量表、韋查斯勒兒童智力量表同埋韋查斯勒成人智力量表呀噉。每款智商測試用嘅題目同理論基礎都唔係好同，而且心理學家好多時仲會詏「呢款測試係量度緊咩能力」同埋「呢款測試係咪充分噉反映到智能」噉嘅問題。
如果智商係由先天因素決定嘅，噉係咪表示一個人『成就可以去到幾高』都係由先天因素話事嘅呢？
廿世紀嘅心理學界做咗唔少有關遺傳度嘅研究，例如係孖胎研究噉。呢啲研究表示，喺咁多種心理特性裏面，智商算係遺傳度比較高嘅：响 2015 年有研究者試過做咗份元分析，分析咗打前嗰 50 年做過有關智商嘅孖胎研究，發現智商嘅遺傳度去到成57%咁高，而到咗 2020 年，心理學界基本上一致同意，智商係有相當高嘅遺傳度嘅。
查理斯·達爾文（左）同佢個半表弟法蘭西斯·高爾頓（右）嘅相；達爾文對現代進化論作出咗重大貢獻，而高爾頓就俾人譽為心理測量學之父－兩表兄弟都係影響力重大嘅科學家，都係好聰明嘅人。佢哋家族係咪零舍有「聰明基因」呢？
呢啲研究亦都有考慮兄弟姊妹之間嘅遺傳差異會點影響佢哋喺智商上嘅相似度－到咗成年期嗰陣，養兄弟姊妹（冇血緣關係）喺智商上嘅統計相關係 0 咁滯－是但搵對養兄弟姊妹，兩個人都係大人，佢哋之間喺智商上嘅相似性多數唔會高過「是但搵對陌生人，兩個人之間嘅智商相似度」，而相比之下，成年期親生兄弟姊妹喺智商上嘅統計相關會去到成 0.6 咁高（算係幾高嘅數值），而成年、自細分開咗嚟養嘅同卵孖胎（喺遺傳上一樣咁滯）喺智商上統計相關仲有成 0.74 咁高；同時細個嗰陣養兄弟姊妹嘅智商相似性高啲，而同卵孖胎嘅智商相似性冇咁高。
有多份研究都發現，喺細路當中智商嘅遺傳度係 45% 左右，而到咗大人嗰陣，智商嘅遺傳度會去到成 75% 咁高。
如果係睇 g 因素嘅話，細路嘅 g 因素遺傳度係 40% 左右，喺大人當中會係大約90% 。
呢條線反映身高同 IQ（假設啲人冚唪唥都用同一個版本嘅測試，而唔係各自用返自己年代嘅版本嘅測試）喺 1954 至 2002 年間嘅變化。
資優同天才最基本上係指「智商異常咁高嘅人」；資優嚴格嘅定義係「智商高過 130」 －表現高平均 2 個 SD 或以上，仲可以按「智商高成點」細分做幾種。
天才就係一個比較含糊啲嘅詞－泛指智能極高（表示智商理應都極高）成就極大嘅人，例如對現代物理學貢獻重大嘅歐拔·愛因斯坦就成日俾人話係天才，但廿一世紀初嘅心理學上並冇對「天才」一詞作出具體嘅定義。
腦容量係指一隻動物嘅腦嘅大細，可以用重量或者容量等嘅指標量度；喺人類當中，同年嘅人响腦容量上可以相差成倍咁多，實證嘅研究經已表示，腦大嘅人傾向智商高啲－腦容量同智商有頗強嘅正相關，相關值係 .30 至 .40 左右。
有神經造影研究指，腦大啲嘅人唔係所有腦區都大啲－腦大啲嘅人傾向額頂葉網絡相關腦區擴張得犀利啲，但邊緣系統以及感官同運動控制相關腦區擴張得冇咁犀利。
旋律... 唔淨只係一嚿音樂上嘅主體，仲係音樂上嗰啲主觀事物（思想同感情等）嘅體現。旋律帶有同發放個人性，而且（做起呢啲嘢上嚟）具有等同和音同節奏結合埋一齊咁高嘅清晰同感性。作為一種咁強力嘅溝通工具，旋律唔淨只係扮演自己嘅戲劇當中嘅主角，仲係扮演由作曲人去觀眾嗰度嘅傳信者。
有語言學家主張，講嘢嘅人要連音系同句法都轉埋，先算得上係語碼轉換，按呢條道理，上面句嘢句法上仲係十足嘅香港粵語，所以唔算係語碼轉換。
今日係2011年3月25號。 我以前叫吸血鬼或者巫婆，都係呢個世界呢度。佢哋覺得嗰個人好似個魔鬼噉。巫婆係嚟自另一個維度...佢哋保護緊我 ...
呢篇文講到廣東話由英文借詞嗰陣，啲字詞嘅音會點變，即係「呢個英文嘅音，嚟到粵語嘅時候會變成粵語嘅邊個音」。
然後佢哋聽到神嘅腳步聲，喺吹緊微風嘅時候行過花園，嗰個男人同佢老婆就匿埋喺花園嘅樹木之間，避開神嘅視線。
喺挪亞生命嘅六百一一年，喺第一個月嘅第一日，啲水喺地上乾咗。 挪亞拆開咗方舟嘅蓋，望吓一眼，見到成個地表乾晒。